ગુજરાતના મુખ્યમંત્રી પાંચ દિવસ સુધી બનાસકાંઠા જિલ્લાની મુલાકાતે છે અને ગામે ગામે જઈ લોકોના ખબર અંતર પૂછી રહ્યા છે અને પૂરપીડિતોને સહાય આપવામાં માટેની તાત્કાલિક તૈયારીઓ કરાવી રહ્યા છે ત્યારે આજે ફરીવાર ધાનેરાની મુલાકાતે આવ્યા હતા અને ધાનેરાની વિવેકાનંદ વિદ્યાલયમાં સામાન્ય સભા સંબોધી હતી, જે લોકોના ઘરોમાં પાણી ઘૂસી ગયા છે સમગ્ર માલસામાન પણ પાણીમાં તણાઈ ગયો છે ત્યારે અભ્યાસ કરતા બાળકોની પણ તમામ અભ્યાસને લાગતી સામગ્રી પાણીમાં તણાઈ ગઇ છે જેને લઈ શાળામાં અભ્યાસ કરતા બાળકોને અભ્યાસ માટેની કીટ સહિત તમામ પુસ્તકો આપ્યા હતા અને જણાવ્યું હતું કે હું મારી ઓફિસમાં બેઠા બેઠા પણ સરકાર ચલાવી શકયો હોત પણ પ્રજાના દુઃખની લાગણીને ધ્યાનમાં રાખી અને પ્રજાના દુઃખમાં ભાગીદાર બનવા માટે હું પાંચ દિવસથી બનાસકાંઠામાં આવ્યો છું.